Hjørundfjord prestegjeld

Hjørundfjord prestegjeld var et prestegjeld tilhørende Søre Sunnmøre prosti. Det omfattet sogn i Ørsta kommune i Møre og Romsdal fylke, og hovedkirken var Hjørundfjord kirke.

Hjørundfjords kirkesogn er nå en del av Ørsta kirkelige fellesråd, og underlagt Søre Sunnmøre prosti i Møre bispedømme i Den norske kirke.

Historikk 

Hjǫrundarfjǫrðr sókn (norrønt) har sin opprinnelse fra kristningen av landet. Hjørundfjord antas å være lagt under Volda i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

I Reformatsen 1589 hørte Jørenfiord sogn til Voldens Præstegjeld. Ved kgl.res. av 4. april 1741 ble det vidløftige prestegjeldet delt ved at Vanylven med Syvde ble skilt ut som eget sognekall, og den 23. april 1751 ble Hjørundfjord skilt ut som eget sognekall.

Jørringfjord prestegjeld dannet grunnlaget for Jørringfjord formannskapsdistrikt, som ble opprettet i 1837.

Storfjorden sogn ble opprettet fra 1. januar 1929, ved kgl.res. 26. oktober 1928 med Bjørke kapell som sognekirke.

Ved avviklingen bestod Hjørundfjord prestegjeld av menighetene i Hjørundfjord og Storfjorden.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Referanser

Ørstas historie
Religion i Møre og Romsdal
Prestegjeld i Møre bispedømme